Sudah jadi kabiasaan si Utuh Pacul guring malandau. Napa mun satiap malam gawiannya bagadang dimuka gang sambil main dom, sampai liwir talinga digantungi batu baterai. Napakah hari itu, si Utuh Pacul tabangun sungsung banar. Hari masih kadap, badadas inya ka dapur sambil palingas-palingas mata balilihat.
“Uii umanya! Di mana ikam?” Si Utuh Pacul mangiyau nang bini. Kadada jua sahutan dari nang bini. Batarus inya mancari ka balakang, pas sakalinya nang bini lagi bakamih di pajijipan, tabarungan di bawah pajijipan ada hatap. Lalu bunyinya mandisir nang kaya urang lagi manyanga guguduh.
“Bah, umanya ngangini kah sakalinya bakamih, kukira tadi lagi manyanga guguduh tiwadak kah. Napa mandisir nang kaya lagi manyanga guguduh”, tapaksa babulik pulang si Utuh Pacul tadi kakalambu, haharapan mamakan guguduh, sakalinya nang bini wara bakamih kadadarasan sampai bunyinya mandisir.
Dalam hatinya basuara, “Mun suaranya sampai mandisir tu, baarti masih rampit haja tu!”
Kisah takajut rami
Nang baduit pastilah di muka
Tunjuk sini wan sana
Lantaran inya banyak baduit
Salagi anum bagawi
Siang malamnya dianggap sama
Sudah tuha baharta
Arti rami hanyar tahu jua
Sidin takajut rami
Pabila jua ada ampihnya
Amun sudah raminya
Kada ingat ‘pa-apa
Lawan siapa haja
Kadada gairnya
Jalan ada pagatnya
Hidup ada matinya
Mangira banyak baharta
Kawa nukar pahala
Amun sudah takajut rami
Kada ingat di apa-apa
Amun sudah takajut rami
Awak tuha anum pangrasa
Salagi anum bagawi
Siang malam dianggap sama
Sudah tuha baharta
Arti rami hanyar tahu jua
Sudah lawas ulun manukuy
Ading nang bungas di Sungai Mesa
Urangnya langkar harat di dapur
Kada rigi nang ba urun-urun
Umay lakasi ulun maraakan
Damini jua dipasanakan
Biar pang tahu pian badatang
Balambat-lambat dahulu urang
Umay-umay purunnya hati
Pian badatang sudah batali
Riang-riang di ulu hati
Diharap-harap kada pang jadi 2x
Hambur dadak hari kadap
Tarang maharap bulan
Barkat rakyat wan mufakat
Hajatnya kasampaian
Ulun, pian, kita
Pasti umpat nyaman
Tanah Bumbu jadi
Indungnya kampung kita
“Bersujud”
Jadi samboyannya
Ampun ulun ampun pian
Ampun kita barataan
Kabupaten Tanah Bumbu
Diatur tata batata
Aman diharap
Kawa diharap
Bapasrah tasarah haja
Ranai kadada untungnya
Barasih syukur
Jujur lawan damai
Samboyannya Tanah Bumbu
Kita ambil maknanya
Badadas baimbai bagawi
Jangan mahambur hiri
Tanah Bumbu sudah badiri
Alhamdulillahi syukuri
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ilo_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn min_Latn lin_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bug_Latn bjn_Latn wol_Latn